CELEX: C2005/093/24
Language: et
Date: 2005-04-16 00:00:00
Title: Kohtuasi C-60/05: Eelotsusetaotlus, mille esitas Tribunale Amministrativo Regionale per la Lombardia 14. veebruari 2004. aasta kohtuasjas WWF Italia jt v. Regione Lombardia

16.4.2005   
            
            
               ET
            
            
               Euroopa Liidu Teataja
            
            
               C 93/13
            
         Eelotsusetaotlus, mille esitas Tribunale Amministrativo Regionale per la Lombardia 14. veebruari 2004. aasta kohtuasjas WWF Italia jt v. Regione Lombardia
   (Kohtuasi C-60/05)
   (2005/C 93/24)
   Kohtumenetluse keel: itaalia
   Euroopa Ühenduste Kohus on saanud Tribunale Amministrativo Regionale per la Lombardia 14. veebruari 2004. aasta otsusega esitatud eelotsusetaotluse kohtuasjas WWF Italia jt v. Regione Lombardia, kostja poolel menetlusse astuja Associazione migratoristi italiani, mis saabus kohtukantseleisse 10. veebruaril 2005.
   Tribunale Amministrativo Regionale per la Lombardia küsib Euroopa Kohtult eelotsust järgmistes küsimustes:
   
               1.
            
            
               Kas direktiivi 79/409/EMÜ (1) tuleb tõlgendada selliselt, et liikmesriigid peavad vastavalt riiklike ja kohalike õigusaktide kohasele sisemise pädevuse jaotusele võtma vastu kõnealuse direktiivi täitmiseks vajalikud õigusnormid, milles arvestatakse kõiki direktiivi põhjal kaitstavaid juhtumeid, eriti seda, et oleks tagatud, et jahipidamiskeelust erandite tegemisel ei ületataks direktiivi artikli 9 lõike 1 punktis c ette nähtud vähese arvu nõuet?
            
         
               2.
            
            
               Kas direktiivi 79/409/EMÜ ja eriti selle jahipidamiskeelu erandite piirmäärasid puudutavat osa tuleb tõlgendada selliselt, et siseriiklikes rakendussätetes peab määratletud või määratletavatele kriteeriumitele, millel on heakskiidetud asutuse kinnitus, viitama selliselt, et jahipidamiskeelust erandite tegemisel kinnitataks peaasjalikult siseriiklik või piirkondlik piirmäär, mida ei tohi ületada, ja mille puhul arvestatakse võimalike mitmesuguste keskkonnatingimustega?
            
         
               3.
            
            
               Kas seaduse nr 157/92 § 19a sättega, mis nõuab asjaomase piirmäära kehtestamiseks INFS-i hinnangut (mis pole õiguslikult siduv), kuid ei näe ette regioonidevahelist koostöömenetlust, millega siduvalt kinnitatakse iga konkreetse liigiga seotud jahipidamiskeelust tehtavate erandite arvuline ülemmäär, mida siseriikliku tasemega võrreldes peab vastama “vähese arvu” nõudele, on direktiivi 79/409/EMÜ kohaselt tõlgendatud?
            
         
               4.
            
            
               Kas menetlus selle järelevalveks, et seaduse nr 157/92 §-s 19a ette nähtud erandid jahipidamiskeelust oleksid kooskõlas ühenduse õigusega, millele eelneb ametliku teatise etapp ja mis seetõttu eeldab, et määratletakse tähtajad, mis on vajalikud ka meetmete vastuvõtmiseks ja avaldamiseks ning mille ajal see lühike kõnealuseks jahipidamiseks antud tähtaeg juba kulgeb, on direktiivi 79/409/EMÜ tõhusa rakendamise tagamiseks sobiv meede?
            
         
      (1)  EÜT L 103, 25.4.1979, lk 1.